CELEX: 32020R1463
Language: hu
Date: 2020-10-12 00:00:00
Title: A Tanács (EU) 2020/1463 végrehajtási rendelete (2020. október 12.) a vegyi fegyverek elterjedése és használata elleni korlátozó intézkedésekről szóló (EU) 2018/1542 rendelet végrehajtásáról

13.10.2020   
               
               
                  HU
               
               
                  Az Európai Unió Hivatalos Lapja
               
               
                  L 335/1
               
            
         A TANÁCS (EU) 2020/1463 VÉGREHAJTÁSI RENDELETE
         (2020. október 12.)
         a vegyi fegyverek elterjedése és használata elleni korlátozó intézkedésekről szóló (EU) 2018/1542 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a vegyi fegyverek elterjedése és használata elleni korlátozó intézkedésekről szóló, 2018. október 15-i (EU) 2018/1542 tanácsi rendeletre (1) és különösen annak 12. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. október 15-én elfogadta az (EU) 2018/1542 rendeletet.
                  
               
                     (2)
                  
                  
                     A Tanács az (EU) 2018/1542 rendelet 12. cikkének megfelelően felülvizsgálta a jegyzékbe vett személyeknek és szervezeteknek a rendelet I. mellékletében foglalt jegyzékét. A 2. cikkben említett természetes és jogi személyek, szervezetek és szervek jegyzékében szereplő egy bejegyzést az említett rendelet I. mellékletében foglaltak szerint aktualizálni kell.
                  
               
                     (3)
                  
                  
                     Az (EU) 2018/1542 rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2018/1542 rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 259., 2018.10.16., 12. o.
         
      
      
         
            MELLÉKLET
            A 2. cikkben említett természetes és jogi személyeknek, szervezeteknek és szerveknek az (EU) 2018/1542 rendelet I. mellékletének az „a) Természetes személyek” alcímében szereplő személyek és szervezetek jegyzéke 5. bejegyzése helyébe a következő bejegyzés lép:
            
               
                           Név
                        
                        
                           Azonosító adatok
                        
                        
                           A jegyzékbe vétel indoka
                        
                        
                           A jegyzékbe vétel időpontja
                        
                     
                           „5. Said SAID
                        
                        
                           Más néven: Saeed, Sa’id Sa’id, 
                           Titulusa: doktor, az SSRC „Institute 3000” (más néven: „Institute 6000”) néven ismert részlegének tagja
                           Nem: férfi
                           Születési idő: 1955. december 11.
                        
                        
                           Said Said az „Institute 3000”-nek (más néven: „Institute 6000”-nek), azaz a Tudományos Vizsgálati és Kutatóközpont (Scientific Studies and Research Centre [SSRC]) azon részlegének egyik meghatározó alakja, amely Szíria vegyi fegyvereinek fejlesztéséért és gyártásáért felel.
                        
                        
                           2019.1.21.”